b"\n_START_ARTICLE_\nMas Catal\xc3\xa0 (Cabrera de Mar)\n_START_SECTION_\nDescripci\xc3\xb3\n_START_PARAGRAPH_\nEs tracta d'un volum de tres crugies/cossos perpendiculars a la fa\xc3\xa7ana principal. El cos central consta de planta baixa, planta pis i golfes; cobert per una teulada a dues vessants amb front\xc3\xb3 a la fa\xc3\xa7ana principal, planta baixa i planta pis per als dos cossos laterals, coberts d'una teulada a dues vessants amb aiguavessos paral\xc2\xb7lels a la fa\xc3\xa7ana principal. Posteriorment la masia s'amplia al costat est amb la construcci\xc3\xb3 de la masoveria i un magatzem agr\xc3\xadcola._NEWLINE_Elements arquitect\xc3\xb2nics renaixentistes, historicistes, neog\xc3\xb2tics i modernistes.\n_START_SECTION_\nHist\xc3\xb2ria\n_START_PARAGRAPH_\nAquesta masia \xc3\xa9s documentada des de l'any 1294. Segurament fou constru\xc3\xafda entre els segles XVI i XVIII i va ser reformada amb criteris historicistes per Joaquim Bassegoda i Amig\xc3\xb3 el 1902, despr\xc3\xa9s que la casa fos adquirida per la fam\xc3\xadlia Ordeig."